Թուրքիայի ԶՈՒ գլխավոր շտաբը հունվարի 20-ին հայտարարել է Աֆրինի շրջանում քրդական կազմավորումների դեմ «Ձիթենու ճյուղ» գործողության սկզբի մասին։ Այդտեղ բնակվում է 1.5 մլն սիրիացի քուրդ։ Վերջին տվյալներով՝ Թուրքիայի ռազմա-օդային ուժերի ինքնաթիռները 153 թիրախ են խոցել Աֆրինում։ Sky News Arabia հեռուստաալիքի տվյալներով՝ օդից ռմբակոծման հետևանքով Աֆրինում զոհվել է վեց խաղաղ բնակիչ և ԺԻՈՒ-ի երեք մարտիկ։ Թուրքիայի վարչապետը հաստատել է Աֆրինում երկրի ԶՈՒ ցամաքային գործողության սկիզբը։